stanford-oval/wikipedia huggingface dataset:
עוצבת יפתח
מפקדי החטיבה

| 0 | 1 | 2 |
| --- | --- | --- |
| שם | תקופת כהונה כמפקד החטיבה | הערות |
| אהרון גל | דצמבר 1970 – מאי 1973 |  |
| אורי אור | מאי 1973 – יוני 1974 | מפקד החטיבה במלחמת יום הכיפורים. לימים מפקד פיקוד המרכז והצפון |
| עמיר יפה | פברואר 1974 – יולי 1976 | נהרג בתאונה בהיותו מפקד חטיבה 14 |
| אמציה חן | אוגוסט 1976 – ספטמבר 1979 | לימים מפקד המרכז הלאומי לאימונים ביבשה |
| אלי גבע | אוקטובר 1979 – ספטמבר 1981 | לימים מפקד חטיבה 211 |
| יצחקי חן | אוקטובר 1981 – יולי 1983 | מפקד החטיבה במלחמת לבנון הראשונה |
| שלמה ינאי | אוגוסט 1983 – אוקטובר 1985 | לימים ראש אגף התכנון |
| איל בן ראובן | מאי 1985 – אוקטובר 1988 | לימים מפקד המכללות הצבאיות |
| חנן ברנשטיין | מאי 1988 – נובמבר 1992 | לימים מפקד חטיבה 188 ומפקד אוגדה 366 |
| אבי מזרחי | נובמבר 1992 – אוקטובר 1994 | לימים מפקד פיקוד המרכז |
| יוסי סילמן | אוקטובר 1994 – יולי 1997 | לימים מפקד חטיבה 500 ומפקד אוגדה 252 |
| הלל קוברינסקי | יולי 1997 – אוגוסט 2004 |  |
| גיל מעוז | אוגוסט 2005 – 2007 | מפקד החטיבה במלחמת לבנון השנייה |
| ארי סינגר | 2007 – יולי 2011 | לימים  קצין מילואים ראשי |
| אמיר חמוד | יולי 2011 – 2014 | לימים סגן מפקד אוגדה 162 |
| אופיר לוי | 2014–2016 | לימים סגן מפקד אוגדה 210 |
| רפי וולפסון | 2016–2018 | לימים ראש מערך איתור נעדרים |
| נריה ישורון | 2018–2020 | לימים מפקד צוות בפו״ם אלון |
| גידי כפיר-אל | 2020–2022 | לימים מפקד צוות בפו״ם אלון |
| אלעד אפרתי | 2022–2024 | מפקד החטיבה במלחמת ״חרבות ברזל״ |
| איתי זעפרני | 2024 – | מפקד החטיבה במלחמת ״חרבות ברזל״ |
הנצחה

במרכז רמת הגולן, כ-300 מטרים צפונית לצומת שיפון, נמצאת האנדרטה ל-98 חללי החטיבה במערכות ישראל. היא ניצבת בקרבת אזור הקרבות של החטיבה ממזרח לנפח.
על ראש הר שיפון נחנך ביולי 2012 "מצפור הלוחמים" על ידי חיילי ועמותת החטיבה. המצפור מורכב מאמפיתיאטרון הצופה על נופי רמת הגולן ומשמש אתר להעברת מורשת קרב.
אנדרטת חטיבה 679 בפארק עוצבות השריון.
ראו גם

אנדרטה לחללי חטיבה 679
חטיבה 679 במלחמת יום הכיפורים
לקריאה נוספת

עמוס הראל ואבי יששכרוף, "קורי עכביש", הוצאת ידיעות אחרונות, 2008
חגי בן ארצי, מגילת הגבורה במלחמת יום הכיפורים - סיפורה של עוצבת יפתח (679) במלחמה, ה'תשע"ח, 2018
הערות שוליים

↑  אתר יד לשריון- 4 ביולי 2012: לוחמי המילואים של עוצבת "יפתח" חנכו מצפור ואתר מורשת בתל שיפון
↑  שבע עם איילה חסון | 01.01.24, באתר כאן – תאגיד השידור הישראלי, 1 בינואר 2024
↑  מתוך כתבה באתר יד לשריון.
↑  ארנון סגל, הנס הגדול של נַפַח - קטעים מהספר החדש של חגי בן ארצי, עולם קטן
| --- | --- |
בקרת זהויות :  NLI: 987007370730405171  LCCN: no2019013347  VIAF: 8288154923720863780002   WorldCat (עם VIAF): 8288154923720863780002 
אנדרטת החטיבה ברמת הגולן, ברקע טנק שוט מהסוג ששימש את החטיבה בתחילת דרכה.
אנדרטת חטיבה 679 בפארק עוצבות השריון
אספרסו

| --- | --- |

 
 מאכלים
 סוג:  caffè 
 מוצא:  איטליה, צרפת 
 תאריך יצירה:  1884 
 מרכיבים עיקריים:  caffè crema 
 
חליטת אספרסו, עם קצף בגוון חום-אדום כהה, המכונה קרמה
אספרסו הוא משקה קפה מרוכז הנוצר מחליטה באמצעות הזרמת כמות קטנה של מים על סף רתיחה ובלחץ גבוה דרך פולי קפה קלויים, טחונים ודחוסים. בזכות הלחץ שבו הקפה נחלט בשיטה זו, הקפה נוטה להכיל קצף רב שמשתנה כתלות באיכות פולי הקפה, טריותם, רמת הלחץ וסוג הידית המשמשת להכנה. כתוצאה מהליך החליטה בלחץ, הטעמים והחומרים הכימיים בכוס אספרסו רגילה מרוכזים מאוד. באספרסו מתרחש מיצוי מקסימלי של הטעמים, החומרים הכימיים והשמנים הארומטיים שבפולי הקפה, ובשל כך האספרסו משמש גם כבסיס למשקאות קפה רבים אחרים, כגון לאטה, קפוצ'ינו, מקיאטו, קורטדו, מוקה, אפוגטו ואמריקנו.
יחס הקפאין ליחידת נפח משקה גבוה יותר באספרסו מאשר ברוב משקאות הקפה האחרים. לדוגמה, ריכוז הקפאין שבאספרסו גבוה מריכוז הקפאין שבקפה פילטר בערך ב-70%.
המשקה פופולרי במיוחד בדרום אירופה. בפורטוגל הוא ידוע כביקה.
אטימולוגיה

המונח אספרסו (espresso) באיטלקית קשור למונח אקספרס, ובא לציין שמדובר בקפה "מהיר" מבחינת הכנתו או צריכתו.

באיטליה מקובל לעצור לשתייה זריזה של אספרסו בבית קפה בעמידה, ליד הבר, ולהמשיך הלאה ללא שהיות.
פרמטרים טכניים

הפרמטרים הטכניים המתוארים על ידי המכון הלאומי האיטלקי לאספרסו להכנת "אספרסו איטלקי מוסמך" הם:
| פָּרָמֶטֶר | ערך |
| --- | --- |
מנת קפה טחון: 7 ± 0.5 גרם
טמפרטורת יציאה של מים מהיחידה: 88 ± 2 מעלות צלזיוס
טמפרטורה בכוס: 67 ± 3 מעלות צלזיוס
לחץ מים בכניסה: 9 ± 1 בר
זמן חלחול: 25 ± 5 שניות
נפח בכוס (כולל קרמה): 25 ± 2.5 מ"ל
הפרמטרים עשויים להשתנות בהתאם לסוג פולי הקפה והעדפת המשתמש.
תהליך החליטה

הכנת אספרסו נעשית כאמור על ידי הזרמת מים חמים בלחץ רב דרך קפה טחון. תהליך זה יוצר משקה במרקם סמיך, מכיוון שהוא מחלץ מן החליטה הן נוזלים והן מוצקים. הקצף האופייני למשקה, נוצר באמצעות אמולסיה של השמנים שבקפה הטחון לידי קולואיד, אשר אינו נוצר בשיטות חליטה אחרות.
להכנת אספרסו אין תקן מחייב, אך קיימות מספר הגדרות מקובלות אשר מנסות להגביל את כמות וסוג הקפה הטחון, דקות הטחינה, הטמפרטורה ולחץ המים, וקצב החליטה. כל ההגדרות הללו משפיעות מאוד גם על טעמו של הקפה. ככלל, על מנת להכין משקה אספרסו יש צורך במכונה ייעודית מתאימה.
בזמן המיצוי הראשוני יוצאים טעמי הקפה החמוצים יותר, לאחר מכן מתמצים הטעמים המתוקים ולאחר מכן הטעמים המרים יותר של הקפה. על פי כלל זה (שמשתנה בין סוגי קפה ורמת הקליה שלו) אפשר לקבוע ולדייק את הטעם המועדף של האספרסו.
ככלל, טחינת הקפה לאספרסו תהיה דקה יותר מאשר בשיטות הכנת קפה אחרות (להוציא קפה טורקי) על מנת ששטח הפנים של הקפה יגדל וכך יתמצה יותר טעם קפה לכוס.
טמפרטורת החליטה נעה בין 90 ל־96 מעלות לערך, כאשר בטמפרטורות הגבוהות יותר המיצוי מתרחש מהר יותר.
נמצא כי כאשר פולי הקפה נטחנים, החיכוך ביניהם יוצר תגובה חשמלית שלילית, שמשתנה לפי סוג הפול, דרגת הקלייה וכמות הלחות שבו. מניחים כי התהליך החשמלי מחליש את הטעמים. הוספת מים לפני הטחינה מקטינה את החיכוך ומשפרת את טעם האספרסו.
תהליך החליטה > תהליך החליטה במכונה בעלת ידית חליטה

במכונה בעלת ידית חליטה, הקפה יטחן דק במטחנה ייעודית, ויועבר לתוך ה"סל" של הידית. שם, נוהגים לפרק את הגושים שנוצרו בטחינה, ליישר את הקפה וללחוץ אותו בעזרת טמפר (Tamper) על מנת ליצור מעבר יותר איטי של המים דרך הקפה. הידית תוכנס למכונה ושם יופעל עליה לחץ מים (בדרך כלל 9 באר) והקפה יתמצה.
תהליך החליטה > סוגי סלים > כמות הקפה

כמות הקפה בסלסלה נקבעת לפי עומקה וקוטרה. רוב היצרנים יכתבו טווח כמות קפה מומלץ על צד הסלסילה.
ישנם כמה קטגוריות בסלסילות הקפה, הנפוצות הן:
סלסילת מנה בודדת (single) - מכילה בין 7–9 גרם קפה.
סלסילת מנה כפולה (double) - מכילה בין 14–18 גרם קפה.
סלסילת מנה משולשת (triple) - מכילה בין 20–24 גרם קפה.
תהליך החליטה > סוגי סלים > מבנה הסל

סל לחץ - בסל הלחץ, הקפה יתמצה דרך חור קטן בתחתית הסל וכך ייווצר יותר לחץ. בשיטה זו הקפה יטחן מעט גס יותר כדי לא לגרום ללחץ מרובה מידי. סל זה נוצר על מנת לתת "קרמה" לקפה ובעיקר כדי להקל את הכנת הקפה על משתמשים מתחילים.
סל "ללא תחתית" (Bottomless) - סל זה מעוצב כמסננת עם חורים קטנים מאוד בתחתית ומה שיוצר מעבר מים איטי הוא רק לחץ הקפה ורמת הטחינה שלו. בסל זה הקפה יטחן דק יותר על מנת לייצר מעבר מים איטי. סל הבוטומלס נחשב ליותר מקצועי בתחביב הקפה.
קוטר סלי הקפה נמדד במילימטרים, סוג נפוץ הוא סל ה־58 מ"מ שמתאים כמעט לכל מכונות הקפה ברמה המקצועית.
משקאות מבוססי אספרסו

אספרסו מעורבב לעיתים קרובות, בעיקר עם חלב - מאודה (ללא קצף משמעותי), מוקצף רטוב ("מיקרו-קצף") או מוקצף יבש, ועם מים חמים. משקאות אספרסו בולטים על בסיס חלב (מסודרים לפי גודל) כוללים: מקיאטו, קפוצ'ינו, ולאטה; שילובי חלב ואספרסו אחרים כוללים לאטה מקיאטו, קורטאדו וגלאו, שעשויים בעיקר עם חלב מאודה ומעט קצף או ללא קצף. שילובי אספרסו ומים כוללים אמריקנו ושחור ארוך. שילובים אחרים כוללים קפה מבושל עם אספרסו, הנקרא לפעמים "עין אדומה" או "שוט בחושך".
לפי סדר הגודל, ניתן לארגן אותם באופן הבא:
ריסטרטו - אספרסו מרוכז במיוחד, 20 מ"ל.
מקיאטו מסורתי: 35-40 מ"ל, מיצוי אחד (30 מ"ל) עם כמות קטנה של חלב (בעיקר מאודה, עם קצף קל).
מקיאטו מודרני: 60 מ"ל או 120 מ"ל, מיצוי אחד או שניים (30 או 60 מ"ל), עם חלב 1:1.
קורטאדו: 60 מ"ל, מיצוי אחד עם חלב 1:1, מעט קצף.
פיקולו לאטה: 90 מ"ל, מיצוי אחד עם חלב 1:2, מעט קצף.
גלאו: 120 מ"ל, מיצוי אחד עם חלב 1:3, מעט קצף.
לבן שטוח: 150 מ"ל, מיצוי אחד או שניים (30 או 60 מ"ל), עם חלב ביחס של 1:4 או 2:3, וכמות קטנה (בדרך כלל 6 מ"מ) מיקרו-קצף .
קפוצ'ינו: משקה חלב מוקצף ואספרסו פופולרי מאוד ללא תקני נפח מקובלים, אך מוגש בדרך כלל ב-120 עד 160 מ"ל, כולל מנה אחת או (בדרך כלל) כפולה של אספרסו.
לאטה: 240-600 מ"ל, שתי זריקות או יותר של אספרסו (60 מ"ל), עם חלב ביחס של 1:3-1:9.
מלוכלך: 200 מ"ל, כ-150 מ"ל חלב קר, כוס אחת או שתיים של אספרסו שיוצקים על החלב הקר ישירות.
מספר שילובים נפוצים מסודרים בטבלה באופן הבא:
|  |  | מעורבב עם> חלב מוקצף | מעורבב עם> מים חמים |
| --- | --- | --- | --- |
| מקום האספרסו | חלק עליון | לאטה מקיאטו | שחור ארוך |
| מקום האספרסו | תַחתִית | קפה לאטה | קפה אמריקנו |
ראו גם

ביצ'רין
מקינטה
הערות שוליים

↑  ספל אספרטו סטנדרטי, "שוט" בנפח של כ-30 מיליליטר, מכיל כשליש מכמות הקפאין שבמנה סטנדרטית של קפה פילטר, שהיא בנפח 180 מיליליטר, ומכילה בין 80 ל-130 מיליגרם קפאין.
↑   איתן לשם, מדענים גילו את הסוד להכנת אספרסו מושלם (שגם ישמור על המטבח נקי יותר), באתר הארץ, 9 בינואר 2024
| --- | --- |
בקרת זהויות :  NLI: 987007558530605171  GND: 4292760-2  LCCN: sh91003016  NDL: 01136988 
סרטון על אופן ההכנה הנפוץ באספרסו
ידית בוטומלס (Bottomless) עם טמפר ומיישר
הכנת קפה בידית ללא תחתית (bottomless)
Disney Dreamlight Valley

| --- | --- |

כרזת המשחק
 כללי
 תאריך הוצאה:  הפצה מוקדמת: נינטנדו סוויץ', פלייסטיישן 4, פלייסטיישן 5, Xbox One, Xbox Series X/S, המחשב האישי - 6 בספטמבר 2022 MacOS - 6 בדצמבר 2022. הפצה רשמית: 5 בדצמבר 2023.
 סוגה:  סימולציות חיים, משחק הרפתקאות גרפי
 מספר שחקנים:  שחקן יחיד
 פיתוח:  Gameloft
 הוצאה לאור:  Gameloft
 ארץ מקור:  ארצות הברית
 שפות:  אנגלית 
 דרישות תוכנה
 מנוע משחק:  יוניטי 
 מצבי משחק:  משחק וידאו למשתתף יחיד 
 פלטפורמות:  נינטנדו סוויץ' פלייסטיישן 4 פלייסטיישן 5 Xbox One Xbox Series X/S המחשב האישי MacOS
 דרישות מערכת
 בקרים:  מקלדת עכבר ג'וייסטיק
 
 https://disneydreamlightvalley.com/
 
Disney Dreamlight Valley (בתרגום מילולי לעברית: עמק החלומות המוארים של דיסני) הוא משחק וידאו מסוגות הסימולציה וההרפתקאות שפותח והופץ על ידי חברת "Gameloft". עלילת המשחק עוקבת אחר השחקן המגיע לכפר המאוכלס על ידי דמויות אייקוניות מסרטי דיסני ופיקסאר. משימתו של השחקן היא לפתח את הכפר, להזמין דמויות נוספות להתגורר בו וכן לסייע לתושבים בהתמודדות עם קללה הגרמה להם לאבד את זכרונות העבר שלהם מחייהם בכפר.
המשחק הופץ בהפצה מוקדמת (אנ') עבור קונסולת הנינטנדו סוויץ', פלייסטיישן 4, פלייסטיישן 5, המחשב האישי, Xbox One, Xbox Series X/S ב-6 בספטמבר 2022. גרסה עבור מערכת ההפעלה של אפל, MacOS שוחררה ביחד עם העדכון השני למשחק ב-6 בדצמבר 2022. למרות שהמשחק דרש תשלום מראש כדי לשחק בגרסה המוקדמת או לחלופין מנוי לשירות הגיימפאס (אנ') של Xbox, המשחק אמור להיות חינמי כאשר הוא ישוחרר באופן רשמי בשנת 2023.
המשחק שוחרר באופן מלא ב-5 בדצמבר 2023, אך בניגוד להכרזת המפתחים, המשחק הוא בתשלום.
משחקיות

עלילת המשחק מתרחשת בכפר בשם "עמק החלומות המוארים" (Dreamlight Valley), כפר קסום המורכב ממספר ביומות (אזורים) המאוכלס על ידי דמויות מתוך סרטי דיסני ופיקסאר. המשחק מציג משחקיות לא ליניארית (בדומה למשחקים מסדרת "Animal Crossing" מבית נינטנדו) בה השחקנים מייצרים לעצמם אווטאר ומתגוררים בכפר. הזמן בכפר מסתנכרן באופן אוטומטי עם הזמן בעולם האמיתי על פי השעון במחשב או בקונסולה איתם השחקנים משחקים.
השחקנים יכול לחקור את הכפר, לאסוף משאבים ולהשתמש בקסם שלהם כדי לנקות את הכפר מצמחים בשם "קוצי לילה", צמחים המכילים בתוכם קסם אפל המחזק את הקללה השוררת בכפר. השחקנים יכולים לבשל מאכלים שונים בעזרת כיריים בביתם, מדורה או במסעדה של רמי העכבר. השחקנים יכולים להרכיב בעזרת תחנות עבודה חפצים שונים בעזרת המשאבים שהם אספו קודם לכן. לשחקנים ישנו מד אנרגיה המתרוקן ככל שהשחקנים משתמשים בכלים שברשותם או בקסם ועל מנת למלאו מחדש, על השחקנים לאכול מאכלים שבישלו או דברי מאכל שונים (כגון פירות, ירקות ודגים) המפוזרים ברחבי הכפר. בנוסף, השחקנים יכולים להיכנס לביתם, שם מד האנרגיה מתמלא לבד באופן אוטומטי. כאשר השחקנים אוכלים מאכלים שנותנים בונוס אנרגיה משמעותי, הם מקבלים סטטוס בשם "שבע" (well fed) בעזרתו הם מסוגלים ללכת בקצב מהיר יותר ברחבי הכפר. השחקנים יכולים להניח ברחבי הכפר ובביתם רהיטים שונים, אותם הם יכולים למצוא בתוך "שקיות הפתעה" ברחבי הכפר או לרכוש אותם בחנות של הדוד קמצוץ. השחקנים יכולים לשלוט על רוב המבנים בכפר כרצונם ולסדר אותם בכל צורה שיבחרו, בכך המשחק שם דגש על חופש יצירתי וכל כפר לא דומה לכפר אחר. השחקנים יכולים לשנות את לבושם ואת הופעתם בכל זמן, כאשר השחקנים יכולים גם לעצב את הבגדים שברשותם במערכת עיצוב חופשית. הכלים בהם השחקנים משתמשים לא יכולים לעולם להישבר או לצאת מכלל שימוש והשחקנים יכולים לאחסן את המשאבים שאספו במערכת אחסון (invetory) שלהם, אולם המקום בה מוגבל והשחקנים יצטרכו להרחיב אותה בעזרת תשלום (כסף במשחק).
המטבע הקיים בכפר נקרא "מטבע כוכב" והשחקנים יכולים להרוויח אותו בעזרת מכירת משאבים ומאכלים בדוכן של גופי. השחקנים יכולים לרכוש מהדוכן של גופי זרעים של פירות וירקות אותם הם יכולים לשתול ברחבי הכפר ולגדלם. בהמשך המשחק, לאחר שהשחקן הפך לחבר טוב של קריסטוף, הוא יכול לפתוח דוכן בכפר שמוכר משאבים (עצים, אבנים וכו'). בנוסף, בכפר קיימת חנות בבעלותו של הדוד קמצוץ הניתנת לשדרוג ובה נמכרים רהיטים ופרטי לבוש שונים אותם השחקנים יכולים לרכוש. השחקנים יכולים להשתמש במטבעות על מנת לשדרג מבנים שונים ברחבי הכפר ובכך להגדיל את ההיצע שבהם (לדוגמה, שדרוג המסעדה של רמי נותנת לשחקן מרכיבי בישול נוספים לשימוש). בעזרת מבנים הנראים כמו בארות מים קסומות, השחקן יכול להשתגר ממקום למקום בכפר בעזרת קסם (fast travel).
השחקנים יכולים לתקשר עם דמויות מתוך סרטי דיסני ופיקסאר, ביניהם גם דמויות הרשעים מהסרטים. השחקן יכול ליצור חברויות עם הדמויות בעזרת שיחה איתם, נתינת מתנות, השלמת המשימות האישיות לכל דמות וחלוקת תפקידים. השחקן יכול להעניק לרוב הדמויות בכפר תפקידים והן הופכות למלוות (לדוגמה, השחקן יכול לתת לדמות תפקיד שקשור לחקלאות ואז כאשר השחקן יקטוף ייבול שהוא שתל ביחד עם הדמות, הוא יקבל בונוס). שימוש בדמויות המלוות בזמן הפעילות הרלוונטית מגדיל את מד החברות של הדמות עם השחקנים. רמת החברות המקסימלית אליה ניתן להגיע היא רמה 10 ובכל עליית רמה, השחקנים מקבלים מאותה הדמות פריט לבוש או קישוט הרלוונטיים לדמות.
עלילה

עלילת המשחק מתחילה כאשר השחקן מאס בחיי העיר והחליט לחזור להתגורר בבית הישן של משפחתו בכפר. כאשר השחקן מגיע אל הבית, הוא נרדם ומתעורר בתוך כפר בשם "עמק החלומות המוארים". בהמשך, ככל שהעלילה מתקדמת, השחקן מתחיל לחוות תחושת ד'זה וו, כאילו הוא התגורר בכפר בעבר. כאשר הוא מתעורר בכפר, השחקן פוגש את הקוסם מרלין, שמספר לאחרון על עברו של הכפר: בעבר, הכפר אוכלס על ידי דמויות מסרטי דיסני ופיקסאר שהתגוררו ביחד בהרמוניה. הכל השתנה כאשר השליט של הכפר עזב במפתיע וקוצי הלילה החלו להתפשט ברחבי הכפר. התפשטות הקוצים הובילה לקללה בשם "השכחה" הגרמה לכל הדמויות לעזוב את הכפר ולחזור חזרה לעולמם המקורי (הסרט שממנו הן הגיעו) במטרה להגן על עצמם, אך עם הזמן אותן דמויות שכחו את הכפר. בחלוף הזמן, הכפר הפך לכמעט נטוש ולמוזנח. השחקן מחליט להישאר בכפר, להיפטר מקוצי הלילה ולעזור בשיקומו של הכפר.
השחקן מגלה בעזרת מרלין שבגופו ישנו קסם חזק בשם "אור החלום" (dreamlight) המסייע לו להיפטר מקוצי הלילה ולהיכנס לבית בו השחקן התגורר בילדותו. לאחר שהשחקן מצליח לשחזר את אחד מזכרונותיו האבודים, הוא ומרלין מחליטים לחקור את הטירה הממוקמת בקצה הכפר, אך מגלים שהכניסה אליה חסומה על ידי קוצי לילה. השחקן מצליח למצוא את הכלים המלכותיים בהם הוא יכול להשתמש לאיסוף משאבים ולאחר שעזר לכמה דמויות המתגוררות בכפר, הוא מצליח להיכנס ביחד עם מרלין לטירה. בתוך הטירה, השחקן מגלה מספר דלתות המובילות לעולמות השונים בהם מתגוררות שאר הדמויות, אך הדלתות חסומות על ידי קוצי לילה. השחקן צריך לאסוף מספיק קסם כדי לפתוח כל דלת ולהחזיר את הדמות מהעולם שלה בחזרה אל הכפר. עם הזמן, השחקן מסייע לדוד קמצוץ לפתוח את החנות שלו, לגופי לפתוח את הדוכנים שלו, לעזור לרמי לשקם את המסעדה שהייתה לו בכפר, לעזור ל-Wall E לטפח גן ירק, לעזור למואנה לתקן את סירת הקאנו שלה במטרה שהיא תדוג דגים עבור הכפר. השדרוגים מתאפשרים בעזרת חברת הבניה של הדוד קמצוץ, לה השחקן צריך לשלם בעזרת מטבעות על מנת שהעבודה תבוצע. לאחר שהשחקן אוסף מספיק קסם ופותח גישה לביומות נוספות בכפר, הוא מוצא דמויות נוספות שנשארו מאחור בזמן השכחה כגון קריסטוף, דונלד דאק, אורסולה, סקאר, אמא גות'ל, אריאל, מיני מאוס ודמויות נוספות.
במהלך שיטוטם בכפר ושיקומו, השחקנים יכולים למצוא מעין "זכרונות" הקשורים לחייהם הקודמים בכפר. חלק מהזכרונות מציגים קטעי יומן (הכתובים בשפה בה נעשה שימוש בסרט "אטלנטיס: האימפריה האבודה"), תמונות שונות של התושבים וכן קטעי יומן שנכתבו על ידי דמות האנטגוניסט: הנשכח. מעין אלטר אגו אפל של השחקנים המייצג את הפחד מהתבגרות והרגשות השליליים שבאים ביחד איתה. ככל שהשחקן מסייע לדמויות השונות, הוא לומד בהדרגה שהוא השליט האמיתי של הכפר ושהוא עזב את הכפר בעקבות התבגרותו, מה שיצר בעצם את דמותו של הנשכח וכן את הקללה על הכפר.
עדכונים נוספים למשחק הוסיפו את הדמויות אולף, מירבל מדריגל, סטיץ', סימבה, נלה, שריף וודי, באז שנות-אור, הפיה הטובה, ונלופי ואן שווייץ וג'ק סקלינגטון.
חבילות הרחבה > קרע בזמן

תאריך הפצה: 5 בדצמבר 2023.
חבילות הרחבה > קרע בזמן > אפשרויות חדשות

המשחק כעת מכיל מצב מרובה משתתפים בו השחקן יכול לארח מספר שחקנים דרך האינטרנט בכפר שלו וכן להתארח בכפרים של שחקנים אחרים.
כלי מלכותי חדש התווסף לשירות השחקן: שעון החול הקסום, בעזרתו השחקן יכול לפתוח מעין פורטלים לזמנים אחרים ולמשוט משם חפצים שונים.
למשחק נוספו דמויותיהן של רפונזל (פלונטר), גסטון (היפה והחיה) ואיב (Wall-E) ולאחר שהשחקן מסייע להן במשימותיהן, הן יכולות לעבור לכפר של השחקן.
על מנת לפתוח אזורים שונים ברחבי אי האינסוף, על השחקן לאסוף Mist (בעברית: ערפל), מעין קסם המזכיר את "אור החלום" מהמשחק הראשי. בנוסף, ניתן להיעזר בערפל גם לשדרוג שעון החול ובניית מכונות וחפצים שונים.
השחקן יכול להעביר את בתי הדיירים מהכפר שלו לאי האינסוף ובחזרה, אך הדמויות עצמן עדיין יכולות להישאר בכפר (השחקן יכול לכבות את האפשרות שהדמויות יופיעו בכפר, אך הן עדיין יופיעו כאשר השחקן ממלא משימות שקשורות אליהן).
ניתן לשחק במשחק ובהרחבה בחינם למנויי Apple Arcade בטלפונים מבוססי IOS.
חבילת ההרחבה הראשונה למשחק במסגרתה השחקן נשלח על ידי ג'אפר למקום בשם אי האינסוף, אי קסום אליו חלק מהדמויות ברחו לאחר פרוץ קללת השכחה. השחקן מגיע לאי בעזרתו של מרלין ולומד שג'אפר נלכד בארמון (המזכיר את ארמון הסולטן מאגרבה) וכעת על השחקן לסייע לו להשתחרר. על מנת להגיע לארמון, על השחקן לסייע לאיב, גסטון ורפונזל בבקשותיהן במטרה לקבל לרשותו את "תכשיטי הזמן", מעין אבנים קסומות הפותחות לשחקן את הדרך לארמון. לאחר שהשחקן מגיע אל ג'אפר, ההרחבה מסתיימת והמשכה יגיע בצורת פרקים שיגיעו בחלקים עד הקיץ הבא (2024).
חבילות הרחבה > עמק הסיפורים

תאריך הפצה: 20 בנובמבר 2024
חבילות הרחבה > עמק הסיפורים > אפשרויות חדשות

השחקנים מבקרים במקום חדש בשם "עמק הסיפורים".
נוסף כלי חדש לרשות השחקנים בשם "הרשת המלכותית". הכלי נוצר על ידי פיות והשחקנים נעזרים בו כדי ללכוד קטעי סיפורים שברחו.
חבילת ההרחבה מעניקה לשחקן אפשרות לבקר במקום חדש בשם "עמק הסיפורים" ולנסות לפתור קונפליקט רב שנים בין אל השאול האדס לבין המכשפה מליפיסנט.
רשימת דמויות ומדבבים

| דמות | מדבב/ת | סרט |
| --- | --- | --- |
| אנה | אבי טרוט (אנ') | לשבור את הקרח |
| אריאל | ג'ודי בנסון | בת הים הקטנה |
| בל | טרם הוכרז | היפה והחיה |
| באז שנות-אור | טים אלן | צעצוע של סיפור |
| דונלד דאק | טוני אנסלמו (אנ') | יקום מיקי מאוס |
| אלזה | דניאל ביסוטי (אנ') | לשבור את הקרח |
| הנסיך אריק | כריסטופר דניאל בארנס | בת הים הקטנה |
| איב | אליסה נייט (אנ') | וול-E |
| ג'יני | ג'ים מסקימן (אנ') | אלאדין |
| גופי | ביל פארמר (אנ') | יקום מיקי מאוס |
| אמא גות'ל | דונה מרפי (אנ') | פלונטר |
| ג'יימס פ. סאליבן | ג'ון גודמן | מפלצות בע"מ |
| קריסטוף | מאט לואב | לשבור את הקרח |
| מאווי | ג'ס הרנל (אנ') | מואנה |
| מרלין | ג'ף בנט (אנ') | החרב באבן |
| מיקי מאוס | ברט איוואן | יקום מיקי מאוס |
| מיני מאוס | קייטלין רוברוק (אנ') | יקום מיקי מאוס |
| מירבל מדריגל (אנ') | סטפני ביאטריס | אנקאנטו |
| מואנה | אאוליאי קרבאליו | מואנה |
| נלה | מויירה קלי (אנ') | מלך האריות |
| אולף | ג'ק גרין | לשבור את הקרח |
| ראלף | בריאן ט. דלייני | ראלף ההורס |
| רמי | פאטון אוסוולט | רטטוי |
| סקאר | ג'יימס הוראן (אנ') | מלך האריות |
| סימבה | קם קלארק (אנ') | מלך האריות |
| הדוד קמצוץ | אן רייטל (אנ') | יקום מיקי מאוס |
| סטיץ' | כריס סנדרס (אנ') | לילו וסטיץ' |
| אורסולה | פאט קרול | בת הים הקטנה |
| וול-E (אנ') | בן בארט (אנ') | וול-E |
| שריף וודי | ג'ים הנקס (אנ') | צעצוע של סיפור |
| איב | אליסה נייט (אנ') | וול-E |
| גסטון | ריצ'רד וויט (אנ') | היפה והחיה |
| רפונזל | לא ידוע | פלונטר |
| ג'ק סקלינגטון | לא ידוע | הסיוט שלפני חג המולד |
| הפיה הסנדקית | ברברה דיריקסון | סינדרלה |
| ג'אפר | לא ידוע | אלאדין |
| ונלופי ואן שווייץ | קת'רין רפקה | ראלף ההורס |
בנוסף, דמותו של פואה, חזיר המחמד של מואנה מצורף למשחק בתור חיית מחמד עבור השחקן. המשחק מהווה את הופעתה האחרונה של פאט קרול (המדבבת של אורסולה) לפני שזאת נפטרה ב-30 ביולי 2022 בגיל 95.
קבלה וביקורות > הפצה מוקדמת

ההפצה המוקדמת קיבלה ביקורות חיוביות בהשקתה בחודש ספטמבר 2022.
קבלה וביקורות > הפצה רשמית

המשחק שוחרר בהפצה רשמית ב-5 בדצמבר 2023 ביחד עם חבילת ההרחבה הראשונה - קרע בזמן. כמו כן, הוכרז שלמרות הבטחות המפתחים, המשחק יהיה בתשלום.
קבלה וביקורות > כמות השחקנים

ב-15 בספטמבר 2022, בחשבון הטוויטר של המשחק צוין שמעל מיליון שחקנים עד כה שיחקו.
קבלה וביקורות > מועמדויות

| שנה | פרס | קטגוריה | תוצאה | הפניה |
| --- | --- | --- | --- | --- |
| 2022 | Golden Joystick Awards | ההפצה המוקדמת הכי טובה | מועמד |  |
| 2023 | The Steam Awards | שב בנוח והירגע | מועמד |  |
| 2023 | 26th Annual D.I.C.E. Awards (אנ') | המשחק המשפחתי של השנה | מחכה להכרזה |  |
הערות שוליים

↑  Jeffrey Vega, Disney Dreamlight Valley Is a Life-Simulator that Puts You in the Disney and Pixar Universe, IGN, ‏2022-04-27 (באנגלית)
↑  Disney Dreamlight Valley hits Switch early access on September 6, VentureBeat, ‏2022-06-28 (באנגלית אמריקאית)
↑  Tarah Bleier, Disney Dreamlight Valley Finally Gets Mac Release Date, Game Rant, ‏2022-11-29 (באנגלית)
↑  Disney Dreamlight Valley comes to Apple Silicon Mac, AppleInsider (באנגלית)
↑  Kimberley Wallace, Disney Dreamlight Valley Preview - What You Need To Know About The New Disney Life-Simulation Adventure Game, Game Informer (באנגלית)
1 2  Jennifer Maas, Disney Dreamlight Valley Scraps Free-to-Play Plans, Sets Pricing Tiers Ahead of Global Launch, Variety, ‏2023-10-27 (באנגלית אמריקאית)
1 2  Nicole Carpenter, Disney Dreamlight Valley’s next update brings Encanto, Frozen’s Olaf to the valley soon, Polygon, ‏2023-01-25 (באנגלית אמריקאית)
1 2  Sangita Nuli, Disney Dreamlight Valley Adding Nala Alongside Simba is a Nice Surprise, Game Rant, ‏2023-02-09 (באנגלית)
↑  https://twitter.com/DisneyDLV/status/1570487622002147329, Twitter
↑  "One million people have already signed up to play life sim Disney Dreamlight Valley". Eurogamer.net (באנגלית בריטית). 2022-09-17. נבדק ב-2023-02-26.
↑  Ali Shutler, 1million people have played ‘Disney Dreamlight Valley’ in its first week, NME, ‏2022-09-16 (באנגלית בריטית)
↑  Sam Loveridge published, Here are all the Golden Joystick Awards 2022 winners, gamesradar, ‏2022-11-22 (באנגלית)
↑  Don't Miss You Chance To Vote For THE STEAM AWARDS 2022, GameTyrant (באנגלית אמריקאית)
↑  Gavin Sheehan, The 26th Annual D.I.C.E. Awards Announces This Year's Nominees, Bleeding Cool News And Rumors, ‏2023-01-12 (באנגלית)
שהאביה

| --- | --- |
 מדינה:  לבנון לבנון
 מחוזות לבנון:  דרום לבנון
 נפה:  צור
 קואורדינטות:  33°14′33″N 35°22′55″E﻿ / ﻿33.2425°N 35.381944444444°E﻿ / 33.2425; 35.381944444444 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןשהאביה(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןשהאביה  he tabBackground:;tabBorder:#aaa;defaultTab:0;
 
שהאבּיה (בערבית: الشهابية, בתעתיק מדויק: אלשהאביה; לעיתים משמיטים את אל הידיעה) הוא כפר שיעי לבנוני בנפת צור שבמחוז דרום לבנון.
מיקום וגאוגרפיה

הכפר שוכן בגובה של כ-422 מטרים מעל פני הים, כ-20 קילומטרים מזרחית לעיר צור, בשכנות סמוכה (ממזרח) לכפר דונין ולכפר סלעא (מצפון). מערבית שלכפר שוכן הכפר מג'אדל.
אטימולוגיה

העיירה נודעה במקור בשם "טיר זבּנא" (طيرزبنا), אך שמה שוּנה ל"שהאביה" בשנת 1968 לכבוד נשיא לבנון לשעבר פואד שהאב. את שינוי השם יזם מנהיג מקומי שהיה בידידות קרובה עם שהאב, והשינוי נחקק בחוק מיוחד שעבר בפרלמנט הלבנוני ב-6 בינואר 1968.
אדוארד פאלמר איית את השם הקודם "תיר זִנְבֶּה" (تير زنبه – Teir Zinbeh), ופירש אותו: "המצודה של זִנְבֶּה". הוא ציין כי זִנְבֶּה פירושו "גבעות בעמק", וגם מקום שממנו יורים על דרורים.
היסטוריה

בשנת 1875, ויקטור גרן כתב על טיר זִנְבֶּה: "כפר זה מכיל מספר רב של אבנים מסתתות מפוזרות שהגיעו מכנסייה עתיקה שכעת היא הרוסה. על בסיס עמוד מהבניין הזה [הכנסייה] מצאתי שני צלבים יווניים מפוסלים." להערכתו גרו בכפר 400 מתואלים.
בשנת 1881, משלחת של הקרן לחקר ארץ ישראל תיארה את טיר זִנְבֶּה: "כפר, בנוי מאבן, המאוכלס בכ-300 מתואלים, ממוקם על רכס, עם תאנים, זיתים, רימונים ואדמה חקלאית. המים [מגיעים] ממעיין ובורות מים".
היסטוריה > מלחמת חרבות ברזל

במסגרת מלחמת חרבות ברזל תקפה ישראל מטרות חזבאללה בכפר ובסביבתו. ב-16 באפריל 2024, צה"ל חיסל בכפר את מוחמד חוסיין מוסטפא שַחוּרי, מפקד יחידת הרקטות והטילים של כוח רדואן. יחד עימו נהרג אחד הפעילים ביחידה: מחמוד אבראהים פדלאללה.
שונות

שמו הקודם של הכפר, טיר זבּנא (طيرزبنا), מעורר גיחוך בערבית, מפני שהוא עלול להתפרש (בניקוד שונה) כ"עף הפין שלנו".